Cuneiform Tablet VS 26 1 (VAT 9223)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-na-da šu-ma-li-bi-a-šùr ù a-lu-lá-a qí-bi-ma um-ma {d}IŠKUR.DÙL-ma 24 GÚ 10 ma-na URUDU SIG₅ a-na ku-da-dim a-ḫi-bi-il₅-ma URUDU i-na ú-la-ma ša ki-ma i-a-tí ku-da-dam ú-ša-bi-ú-ma ṭup-pí-i ša ḫu-bu-li-a ú-šé-ṣí-ú-ma a-na i-dí-a-šur a-na na-áb-ší-im e-zi-bu u₄-ma-am ṭup-pí-i i-dí-a-šur wa-ša-ra-am lá i-mu-a um-ma šu-ut-ma a-na ša me-tim i-dí-ú-ni-šu ša a-na ša me-tim lá i-dí-ú-šu-ni a-ma-kam 3 me-er-e um-mì-a-ni a-na ku-da-dim ṣa-áb-ta-ma um-ma a-tù-nu-ma 24 GÚ 10 ma-na URUDU ma-sí-am ša {d}IŠKUR-ṣú-lu-li i-ḫi-ib-lá-ku-ni ṣú-ḫa-ru-šu ša {d}IŠKUR.DÙL i-na URUDU-i-šu ša {d}IŠKUR.DÙL iš-qú-lu-ni-ku-ma ú-ša-bi-ú-kà ší-bi šu-uk-na-šu-um-ma ù na-pá-al-tù-šu KI a-li-ki pá-nim-ma té-er-ta-ku-nu li-li-kam ku-ul a-wa-tim a-lu-lá-a i-de₈ a-ma-kam lu-pá-tí-ku-nu